cyanic-selkie/wikianc huggingface dataset:
Melbourne Rebels (Superrugbyspan)
Superrugby
Die volgende tabel som die Rebels se Superrugby-uitslae vir die uitgebreide toernooi van sestien spanne op: ! width="20"|Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="250"|Notas 1 Punte toegeken vir ’n loslootjie is nie hierby ingereken nie.
Die volgende tabel som die Rebels se Superrugby-uitslae vir die uitgebreide toernooi van agtien spanne op: ! width="20"|Seisoen ! width="20"|Pos. alg. ! width="20"|Pos. groep ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|Punte vir ! width="20"|Punte teen ! width="35"|+/− ! width="20"|BP1 ! width="20"|Pte ! width="250"|Notas
Logo en kleure
Die kleure van die Rebels is oorwegend vlootblou met donkerrooi en wit afwerkings. Met die bekendstelling van die nuwe logo en trui op 29 Julie 2010 is bekendgemaak dat die vyf sterre in die nuwe logo die leuse van die Rebels verteenwoordig:
Spelers
Victoria het ’n goeie rekord in terme van spelers wat vir nasionale en internasionale spanne gespeel het. Hulle sluit in:
Die Australiese Rugbyunie het die Rebels toegelaat om 10 buitelandse spelers te kontrakteer om op te maak vir ’n kontrakteringembargo wat aggressiewe kontraktering inperk om te voorkom dat die huidige vier spanne benadeel word. Hierdie embargo sou op 1 Junie 2010 gelig word maar onderhandelinge tussen Waldron en die ARU asook protes deur die Rugbyspelersvereniging (RUPA) het veroorsaak dat dit vervroeg is na 15 Maart. RUPA het ’n saak uitgemaak dat die venster wat spelers het om ’n kontrak met Europa te beding teen einde Junie reeds sou verstryk het.
Macqueen se afrigtingspan het dit van meet af aan duidelik gestel dat hulle ’n klub opbou en dat hulle spelers teiken wat na hulle mening ’n bydrae kan maak tot die klubkultuur, met ’n beklemtoning op die opleiding van spelers vir die ‘lewe na rugby’. Stirling Mortlock en die voormalige Wallaby Mark Gerrard het gereageer op die Rebels se toewyding aan die ontwikkeling van "lewe na rugby" en gesê dit is faktore wat hulle oorweeg.
Die eerste speler wat deur die Rebels gekontrakteer is, is die losskakel van die London Wasps, Danny Cipriani wat waarskynlik op heelagter sal uitdraf waar hy ook al vir sy klub gespeel het. Hierdie skuif het rugbyskrywer, Spiro Zavos van mening gelaat dat die Rebels reeds ’n losskakel se dienste bekom het.
Op 18 Maart 2010 het die klub die kontraktering van die loskopstut Laurie Weeks aangekondig. Op 28 Maart het die Walliese agtsteman, Gareth Delve, aangekondig dat hy ’n kontrak met die Rebels gesluit het. Op 31 Maart is aangekondig dat Stirling Mortlock ’n kontrak van drie jaar met die Rebels gesluit het.
Huidige span
Rebels 2017 Superrugbyspan
Ondersteuning
In April 2009 het Neville Howard en Gavin Norman ’n onafhanklike ondersteunersgroep gestig om bewustheid van die bod op voetsoolvlak te kweek. Die groep is georganiseer via gewilde sosiale netwerkblaaie soos Facebook en Twitter.
Ella Fitzgerald
Ella Fitzgerald (25 April 1917 – 15 Junie 1996) was 'n Amerikaanse aktrise en komponis. Sy was bekend vir haar rolle in die rolprente When Harry Met Sally... (1989), Sphere (1998), Mr. Nobody (2009), en Assassin's Creed (2016).
Mustafa II
Mustafa II Ghazi (Ottomaanse Turks: مصطفى الثانى, moderne Turks: II.Mustafa; 6 Februarie 1664 – 28/30 Desember 1703), was van 1695 tot 1703 sultan van die Ottomaanse Ryk. Hy was die seun van sultan Mehmet IV en het in 1703 ten gunste van sy broer Ahmet III geabdikeer.
Andries Roux
Andries Roux was 'n Suid-Afrikaanse akteur.
Lida Botha
Lida Botha is ’n vryskutaktrise vir radio, televisie en die verhoog. Sy is in Namakwaland gebore en het aan die Hoërskool La Rochelle in die Paarl skoolgegaan. Ná skool het sy aan die Universiteit van Kaapstad studeer. Sy is getroud met Johan Botha. Die egpaar verskyn in talle TV- en rolprentproduksies en was by al die Afrikaanse kunstefeeste vir hul Oupa en Ouma stories bekend.
Botha het in die laat 1960's en vroeë 1970's vir die eertydse Sukovs en Swaruk gewerk. Sy was onder andere te sien as die ma in Gerben Kamper se produksie (vir Sukovs) van Chris Barnard se Pa maak vir my ’n vlieër Pa. In die laat 1970’s het sy ’n vryskutaktrise geword.
In 2009 het sy en Johan Botha in die TV-reeks Oupa en Ouma sit op die stoep gespeel wat deur Leon Kruger vir hulle geskryf en geregisseer is, gevolg deur die 2012-opvolg, Oupa en Ouma sit op die stoep en raak romanties, ook deur Kruger. In 2012 het hulle JohanLida Produksies gestig om met die stuk te toer onder regie van Johan.
Verhoogrolle
Dit sluit in:
Jonas Portin
Jonas Lennart Portin (gebore Jakobstad, 30 September 1986) is ’n voormalige Finse sokkerspeler. Hy gemaak sy eerste optrede op beroepsvlak in 2005 in FF Jaro. Portin skuif na Ascoli Calcio, Italië in Junie 2009. Die klub speel tot hierdie oomblik in die Serie B. Portin is ook ’n speler in die Finse nasionale o.21-span. Sy ouer broer Jens speel ook beroepsokker (vir Gefle IF).
Lida Botha
Televisie
Haar talle rolle sluit in:
Baiji
Die Baiji (Lipotes vexillifer) was 'n varswaterdolfyn wat net in die Yangtzerivier in China voorgekom het. In 2008 is verklaar dat dit funksioneel uitgestorwe is. Dit het vir sowat 20 miljoen jaar op aarde bestaan. Die laaste een is in Augustus 2007 gesien.
Geraldine Fitzgerald
Geraldine Fitzgerald (24 November 1913 – 17 Julie 2005) was 'n Amerikaanse aktrise, skryfster, en vervaardiger. Sy was bekend vir haar rolle in die rolprente Dark Victory (1939), Wuthering Heights (1939), Three Strangers (1946), en The Pawnbroker (1964).
Ahmet II
Ahmet II Khan Ghazi (Ottomaanse Turks: احمد ثانى, moderne Turks: II.Ahmet; 25 Februarie 1643 – 6 Februarie 1695) was van 1691 tot 1695 sultan van die Ottomaanse Ryk. Hy was die seun van sultan Ibrahim en het sy broer Süleyman II in 1691 opgevolg.
Net ’n paar weke ná sy troonbestyging het die Ottomaanse Ryk ’n groot nederlaag gely teen Oostenryk en is hulle uit Hongarye verdryf. In die vier jaar van sy bewind het die een terugslag ná die ander die ryk getref. Hy is in 1695 oorlede, uitgemergel deur siekte en hartseer.
Jok Uys
Jok Uys was 'n Suid-Afrikaanse akteur en regisseur. Hy was die broer van die gevierde rolprentmaker Jamie Uys.
Bospaddaboom
Die bospaddaboom (Tabernaemontana ventricosa) is 'n middelgroot boom wat voorkom noord van Durban tot by die grens van Mosambiek en ook in die oostelike hooglande van Zimbabwe. Die boom groei in woudrande en onder die kruin van woude. Die boom se FSA-nommer is 645.
Jok Uys
Filmografie
As akteur:
As regisseur:
Ida Labia
Prinses Labia het in Mei 1949 die ou danssaal van die Italiaanse ambassade in Tuine, Kaapstad, as ’n teater geopen. Dit het in 1981 ’n rolprentteater geword.
Sy is op 6 Maart 1961 in Suid-Afrika oorlede.
Pridolium
Die Pridolium is die laaste chronostratigrafiese serie sowel as geologiese epog van onderskeidelik die sisteem en periode Siluur. Dit verwys dus na ’n tydperk sowel as die gesteentes wat in dié tydperk gevorm het. Die Pridolium word nie onderverdeel in tydsnedes nie.
Naam en definisie
Die Pridolium is genoem na die stadsdeel Přidoli in die Tsjeggiese hoofstad, Praag. Die globale stratotipepunt lê in die Požáry-seksie in die Daleje-dal by Praag.
Nissan Cube
Die Nissan Cube is 'n mini MPV wat sedert 1998 deur die Japannese motorvervaardiger Nissan vervaardig word. Aanvanklik is die Cube slegs in Japan verkoop, maar sedert 2009 was dit ook in die Noord-Amerikaanse en Europese markte beskikbaar. In Japan word dit eksklusief deur Japannese Nissan-handelaars, genoem Nissan Red Stage, bemark. Dit is in wese 'n effens groter vragalternatief vir die Nissan March-luikrug. Teen 2014 is die Cube weer slegs in Japan te koop.
The Sims 3
The Sims 3 is 'n videospeletjie en die vervolg op The Sims 2. Dié derde spel in die Sims-reeks deur Maxis en Electronic Arts is in Junie 2009 vrygestel. 'n Mac-weergawe is saam met die PR-weergawe uitgereik.
In The Sims 3 sal die buurt nie meer opgedeel word in erwe nie, maar die karakters sal vrylik kan rondbeweeg. Al die Sims word ook terselfdertyd ouer, ongeag met watter familie die speler speel. Punte kan verdien word deur klein gebeurtenisse soos tande borsel of groot gebeurtenisse soos troues. Die behoeftes is so aangepas dat die speler eerder op sosiale situasies en verhoudings kan konsentreer as op die behoeftes van die Sims.
Daar is twaalf loopbane in die spel en elke loopbaan het ’n spesifieke gebou in die buurt. Die speler kan dus ’n Sim volg na die gebou waar hy werk, maar kan nie in die gebou ingaan nie.
Sims kan nou geskep word wat heel anders lyk as in The Sims 2. Hulle kan maer of vet wees, kort of lank, en die liggaamsdele kan apart gekies word. Die speler kan ook die velkleur na hartelus verander en hoef nie meer uit net vier kleure te kies nie.
Nissan Skyline
Die Nissan Skyline (Japannees: 日産·スカイライン, Nissan Sukairain) is 'n lyn van kompakte motors, sportmotors en kompakte uitvoerende bestuurdersmotors oorspronklik deur die Prince Motor Company begin in 1955, en later deur Nissan nadat die twee maatskappye saamgesmelt het in 1966. Na die samesmelting is die Skyline langs sy groter eweknie, die Nissan Gloria, in Japan verkoop deur handelaars genoem Nissan Prince Shop.
Die Skyline was grootliks ontwerp en ontwikkel deur Shinichiro Sakurai, wat 'n groot invloed op die motor gehad het tot met sy dood in 2011.
Horingpeultjieboom
Die horingpeultjieboom (Diplorhynchus condylocarpon) is 'n klein boom wat voorkom in die noordelike bosveld van Suid-Afrika. Dit kom ook feitlik regdeur Zimbabwe voor en weswaarts deur die noorde van Botswana en die Caprivi asook die noorde van Namibië. Daar is net een spesie in die genus en dit is dus 'n monotipiese takson.
AP kerk Ventersdorp
Die AP kerk Ventersdorp is 'n gemeente van die Afrikaanse Protestantse Kerk op die dorp met dieselfde naam in Noordwes.
Die gemeente was een van die eerste wat gestig is ná die ontstaan van die APK en het sy amptelike beslag gekry op 12 Julie 1987. Die huidige leraar is ds. F. de Bruin, wat ds. Armand van Zyl, voorheen van Potchefstroom, opgevolg het. Die gemeente het in 2010 206 belydende en 53 dooplidmate gehad. In 2014 was dit onderskeidelik 135 en 43 en in 2015 149 en 48.
Die kerk was op 9 April 2010 in die nuus toe die vermoorde leier van die AWB, Eugène Terre'Blanche, daaruit begrawe is.
Geld soos bossies
Geld soos bossies is 'n swart en wit Afrikaanse rolprent wat op 23 Junie 1955 vrygestel is. Jamie Uys was die regisseur, vervaardiger, draaiboekskrywer asook (saam met sy broer, Jok Uys) een van die hoofkarakters in die film. Die film is ook van Engelse onderskrifte voorsien en as Money To Burn heruitgereik. Dit was die eerste Suid-Afrikaanse film wat vir oorsese verspreiding verkoop is. Die film is, naas Suid-Afrika, ook in Brittanje en Nieu-Seeland vertoon.
Genre
Die rolprent is 'n komedie.
Storielyn
Twee brandarm broers verloor hulle werk en is desperaat om 'n vinnige fortuin te maak. Hulle bedink 'n metode met ketting-briewe...
Alexander-teater
Die Alexander-teater (algemeen bekend as Die Alex) is ’n teater in Braamfontein, Johannesburg.
Geskiedenis
Die teater was oorspronklik bekend as die Johannesburg Repertory Theatre (algemeen bekend as die Reps' Theatre), met sitplek vir 550 mense en ’n Skandinawiese ontwerp. Dit het in November 1951 in Braamfontein geopen as die tuiste van die Johannesburg Repertory Players (Johannesburg Reps).
Nissan Maxima
Die Nissan Maxima is 'n uitvoerende motor vervaardig deur Nissan en bemark as 'n "4-deursportmotor". Die oorsprong van die Maxima lê in Julie 1976 by die Datsun 810, 'n luukse sessilinderweergawe van die Nissan Bluebird, en word sedert 1981 op sy eie lyn vervaardig.
Alexander-teater
Geskiedenis
Op 10 Maart 1960 is dit na die Alexander-teater hernoem ter ere van Muriel Alexander, die stigter van die Johannesburg Reps. Dit het toe geopen met Hugh Goldie se produksie van Bernard Shaw se Caesar and Cleopatra. Die teater is daarna vir professionele vertonings deur die Reps sowel as ander geselskappe gebruik. Die Reps het hul laaste vertoning in 1969 hier gehou: Noël Coward se Present Laughter. Later het Truk dit gehuur en omstreeks 1978 het die kunsteraad dit gekoop. In die 1990's is die teater se deure gesluit weens ’n afname in bywoning met ’n vertoning van Ipi Thombi en teen 1997 is die gebou nie meer gebruik nie omdat dit in ’n verwaarloosde toestand was.
Nissan Maxima
Die "Maxima" naam is geleidelik toegepas, aanvanklik in 1981. Die meeste voor-2003 Maximas is in Oppama, Japan gebou; waarna die huidige Amerikaanse Maximas gemonteer word in Smirna, Tennessee.
Alexander-teater
Geskiedenis
In 2006 is dit deur Adam Levy gekoop en gerestoureer as deel van ’n opknappingsprogram in Braamfontein. So ’n groot deel as moontlik van die oorspronklike argitektuur het behoue gebly. Die nuwe ruimte het in Julie 2007 heropen met Hazel Feldman se produksie van die rockmusiekspel Rent.
Die hede
Die teater word tans gebruik as ’n veelsydige ruimte wat ’n verskeidenheid geleenthede aanbied: konserte, TV-programme, partytjies, konferensies, toekenningsaande en welsynvertonings. Die ouditorium het plek vir 536 mense, en daar is verskeie ander ruimtes.
Nissan Sentra
Die Nissan Sentra is 'n kompakte motor wat deur die Japannese vervaardiger Nissan Motors vervaardig is en oor die algemeen 'n uitvoerweergawe van die Japannese Nissan Sunny was tot 2006, en daarna van die Japannese Nissan Sylphy. Die "Nissan Sentra" naamplaat word nie in Japan gebruik nie.
In die Verenigde State dien die Sentra tans as Nissan se kompakte motor. Aanvanklik was die Sentra 'n klein motor, maar oor die jare het die Sentra soveel gegroei, dat die Nissan Versa nou die Sentra vervang het as intreevlakmodel. Dit kompeteer met die Toyota Corolla en die Honda Civic.
Nissan Primera
Die Nissan Primera was 'n mediumgroot gesinsmotor vervaardig deur die Japannese motorvervaardiger Nissan vir die Japannese en Europese markte. In Japan het dit die Nissan Langley vervang, en was eksklusief bemark deur "Nissan Prince Stores". Dit was 'n platformopgradering, met enjinverrigting- en suspensieveranderinge aan die Nissan Pulsar.
In Amerika was dit die intreevlak-luuksesportsedan vir die Infiniti-reeks.
Die naam "Primera" is Spaans vir "eerste klas" of "beste".
Fraport
Fraport AG (afgelei van Frankfurt Airport, volledige naam: Fraport AG Frankfurt Airport Services Worldwide) is die beheermaatskappy van die lughawe van Frankfurt am Main, die grootste in Duitsland. Die aandelemaatskappy, wat merendeels in staatsbesit is, het ook belange in ander Duitse en buitelandse lughawens.
Fraport AG se aandele word in die Duitse MDAX-aandelemark-indeks gelys. Die grootste aandeelhouers is die deelstaat Hesse (31,94 persent), die stad Frankfurt am Main (20,40 persent) en die Federale Republiek van Duitsland (18,27 persent)
The Barnyard Theatre
The Barnyard Theatre is ’n landwye franchise van teaters. Daar is tans teaters in Boksburg, Randburg, Pretoria, Durban, Johannesburg en Kaapstad. Die eerste Barnyard-teater is in 1996 op Plettenbergbaai begin deur die argitek Louis Möller en sy aktrise-vrou, Sybel Coetzee, as ’n ruimte vir besoekende akteurs. Hulle het ’n skuur op hul plaas as teater ingerig, vandaar die naam. Hieruit het die idee ontstaan vir franchises dwarsoor die land. Elke teater het ’n kroeg en koffiekroeg en vermaak word aangebied terwyl die gaste eet. Die Barnyard Theatre Production Company het ’n groot verskeidenheid musikante en akteurs in hul diens en bied minstens agt verskillende vertonings gelyk aan. Dit help ook plaaslike talent ontgin en oplei. Die oorspronklike teater is nog steeds in gebruik, alhoewel dit nie meer deel van die Barnyard Theatre vaandel bedryf word nie. Dit behoort tans aan musiek legende Mel Botes
Theatre on the Bay
Theatre on the Bay is ’n teater in Kampsbaai, Kaapstad. Die gebou is in die 1980's deur Pieter Toerien in ’n teater omskep. Dit het in Desember 1988 geopen met ’n produksie van Dan Goggin se Nunsense.
Toerien se teater bied ’n mengsel van plaaslike en internasionale drama, musiekspele, komedie en dans.
Fugard-teater
Die Fugard-teater, wat genoem is na die dramaturg Athol Fugard, is op 12 Februarie 2010 in die nasionale erfenisgebied Distrik Ses, Kaapstad, geopen.
Dit is in die historiese Sacks Futeran-gebou, voorheen ’n materiaal- en klerewinkel, in Caledonstraat geleë. Fugard het die teater amptelik geopen. ’n Groep sangers, musikante en akteurs uit Kaapstad se townships, wat in 2006 deur Eric Abraham bymekaargebring is as die Isango Portobello-groep, het Mozart se opera Die Towerfluit uitgevoer.
In Maart 2010 het die wêreldpremière van The Train Driver, ’n nuwe Fugard-stuk wat spesiaal vir die teater se opening geskryf is, hier plaasgevind.
Paul Krüger (rolprent)
Paul Krüger is 'n swart-en-wit Afrikaanse rolprent wat op 11 Junie 1956 vrygestel is.
Genre
Die rolprent is 'n dokumentêre oorlogsdrama. Dit lewer 'n biografie van president Paul Kruger.
Goudrifstad
Vir 'n minimale bedrag kan 'n ondergrondse toer deur 'n werkende goudmyn onderneem word, waarna die gooi van 'n werklike goudstaaf deur die mynpersoneel aanskou kan word. Daar is ook 'n museum op die terrein oor die goudmynbedryf.
Daar is ook vele pretritte by Goudrifstad, onder andere waterritte en mallemeules. Die regstreekse uitsendings van Idols word in die "hippodrome", 'n groot ouditorium in die park, verfilm.
Goudrifstad is in die suide van 'n sakegebied langs die M1-snelweg geleë. Dit is ook die tuiste van die Apartheidsmuseum.
UPS Airlines
UPS Airlines, is die lugredery van United Parcel Service, Inc., 'n reuse Amerikaanse maatskappy gebaseer in Louisville, Kentucky. Dit is verantwoordelik vir die vervoer van lugvrag van die moedermaatskappy United Parcel Service, Inc. en is een van die drie grootste vraghanteerders ter wêreld.
Ontwikkeling sedert 2000
As gevolg van groter kompetisie onder nuwe vliegtuie met meer as 200 sitplekke, het UPS Airlines in 2001 besluit om sy passasiersbedrywighede te staak en uitsluitlik op vragvervoer te fokus. Die korporatiewe bruin kleur op die stertvin versprei op die agterkant van die romp en word begrens deur 'n goue omranding. Die logo bly op die stertdeel, maar op die romp word dit vervang deur die advertensie-boodskap "Worldwide Services - Synchronizing the world of commerce".
Bestemmings
UPS vlieg na meer as 220 lande en gebiede in die wêreld, en diens daagliks 388 Amerikaanse lughawens met 936 vlugsegmente, asook 378 internasionale lughawens met 755 vlugsegmente. Die meeste UPS Airlines-vlugte gaan deur die UPS Worldport op Louisville Internasionale Lughawe wat 416 000 pakkies of dokumente per uur kan hanteer. Benewens die Worldport, bedryf UPS Airlines ook streeks-gefokusde spille in Philadelphia (Pennsilvanië), Ontario (Kalifornië), Dallas (Texas), Rockford (Illinois) en Columbia (Suid-Carolina). Philadelphia is die belangrikste Atlantiese middelpunt vir vlugte na Europa. Ander spille in Noord-Amerika sluit in Hamilton, Ontario en Miami, Florida. Internasionaal bedryf UPS spille in Keulen (Duitsland), asook in Hongkong, Shanghai en Shenzhen in China.
Nissan Cedric
Die Nissan Cedric is 'n groot motor wat van 1960 tot in 2004 deur Nissan vervaardig is. Dit is ontwikkel om hoëklasvervoer te verskaf, en het meegeding met die Prince Skyline en Gloria, wat later saamgesmelt het in die Nissan-familie. In later jare is die Nissan Skyline geposisioneer as 'n sportsedan/koepee, terwyl die Nissan Gloria omskep is in 'n sportiewe weergawe van die Cedric (met identiese stilering maar met 'n ander sierrooster en voorste & agterligte).
In Japan was die Cedric/Gloria-reeks liefdevol CedGlo genoem, en hierdie lang-lopende reeks het uiteindelik tot 'n einde gekom in Oktober 2004 nadat dit vervang is deur die Nissan Fuga. Die Cedric naam is nog steeds in gebruik en is in produksie op die Y31 reeks tradisioneel gebruik as 'n taxi, waar dit kompeteer met die Toyota Comfort. Deur al die baie weergawes van die Cedric, is dit altyd beskou om die hoofmededinger van die Toyota Crown te wees. Die ornament op die kap is geïnspireer deur die diamantpatroon wat gebruik word deur Lincoln, maar is verander na twee reghoeke langs mekaar geplaas.
Ahmet III
Ahmet III (Ottomaanse Turks: احمد ثالث, moderne Turks: III.Ahmet; 30/31 Desember 1673 – 1 Julie 1736) was van 1703–1730 sultan van die Ottomaanse Ryk.
Hy was die seun van sultan Mehmet IV en het die troon in 1703 bestyg nadat sy broer Mustafa II geabdikeer het. Hy het goeie betrekkinge met Frankryk aangeknoop, waarskynlik in die lig van Rusland se dreigende houding. Ná Swede se nederlaag in 1709 teen Rusland het hy beskerming aan koning Karel XII van Swede gebied.
In 1710 het die koning sultan Ahmet oorreed om oorlog teen Rusland te verklaar en die Turke het die Russe verslaan. Die Ottomane se daaropvolgende oorwinnings het Ahmet in staat gestel om teen Moskou op te ruk en Rusland se mag te verbreek. Hy het egter nuus ontvang dat die ryk deur die Perse aangeval word en dit het sy aandag van Rusland afgetrek.
Hy was toenemend ongewild weens sy uitspattigheid en op 20 September 1730 is hy in ’n opstand gedwing om te abdikeer. Sy broerskind Mahmoed I, die seun van Mustafa II, het hom opgevolg. Hy is ses jaar later oorlede.
Projek Fluit
Projek Fluit (later hernoem na die Gekonsolideerde Projek Fluit) is 'n Suid-Afrikaanse spioenasieprogram. In 2006 is 'n ooreenkoms tussen die Suid-Afrikaanse regering en 'n Russiese maatskappy, Mashinostroyenia, aangegaan vir die lewering van 'n Kondor-E spioenasiesatelliet. Die kontrak ter waarde van R1,2-miljard rand (genommer 710/303/060001) is op 19 Mei 2006 onderteken. Die Kondor-E kan na bewering radarbeelde van voorwerpe so klein as motors in die nag deur wolkbedekking waarneem.
Die maatskappy het glo in 2008 ‘n brief van beswaar aan Suid-Afrika gestuur omdat hulle nog geen betaling ontvang het nie. Die destydse Minister van Verdediging, Mosiuoa Lekota, het vermoedelik die kontrak gevries. Sy opvolger, Lindiwe Sisulu het later vasgestel dat die kontrak na die Departement van Wetenskap en Tegnologie onder minister Naledi Pandor oorgeplaas is.
Volgens die Departement van Staatsveiligheid is alle inligting oor die satelliet geklassifiseerd. Daar bestaan tans onsekerheid of die satelliet wel bestaan of nie.
Afrikaner Selfbeskikking Party
Afrikaner Selfbeskikking Party (sic; afgekort: AFRSP) is ’n eenheid van Afrikaner-organisasies en politieke partye wat saam aan die Suid-Afrikaanse algemene verkiesing van 2014 deelgeneem het. Hulle hoofdoel is om uiteindelike selfbeskikking te bekom en vir die regte van die Afrikaner en ander Europese volke te veg. Die party was vroeër bekend as Front Nasionaal.
Die party is op 7 Desember 2013 by Das Gasthaus in Capital Park, Pretoria bekendgestel. Hannes Engelbrecht, ’n joernalis van Potchefstroom en aktivis van die Boere-Krisis-Aksie is as die party se eerste leier verkies. Die Federale Vryheidsparty se kanselier, Willie Cloete, is verkies tot operasionele bestuurder en onderleier. Die Afrikaner Selfbeskikking Party is ’n voortvloeisel uit die Federale Vryheidsparty en is ook so by die Suid-Afrikaanse Onafhanklike Verkiesingskommissie geregistreer.
Die Party se naam is verander na Afrikaner Selfbeskikking Party in Januarie 2020.
Partybeleid
Die FN se amptelike partybeleid spruit uit die Verenigde Nasies se resolusie 2649 (XXV) van 30 November 1970 wat aan groepe die reg tot selfbeskikking gee:
Beginsels
Die FN staan vir die volgende beginsels:
On Broadway
On Broadway was ’n teater vir toneel, kabaret en ander musiek in Kaapstad. Dit is in 1997 in Groenpunt die eerste geopen deur Russell Shapiro. In April 2005 het dit geskuif na Kortmarkstraat in die middestad.
Dit was bekend vir sy eklektiese verskeidenheid van vertonings, wat gewissel het van komediante tot musiekaanbiedings tot toneelstukke. Van die akteurs wat hier opgetree het, is Pieter-Dirk Uys, Elzabé Zietsman en Marc Lottering.
Die teater het intussen sy deure gesluit.
Maynardville-opelugteater
Die Maynardville-opelugteater is geleë in Wynberg, Kaapstad. Daar word veral Shakespeare-werke opgevoer. Dit word gewoonlik net Maynardville genoem.
Die teater
Die teater is in Maynardville Park van 500 m2 in Wynberg geleë en bied sitplek vir 720 mense. Dit is veral bekend vir sy jaarlikse Shakespeare-in-the-Park en lok in die amper 60 jaar van sy bestaan sowat 20 000 mense per jaar.
Geskiedenis
In 1975 het Sonnenberg en Ahrenson vir vyf jaar met Kruik begin saamwerk. Hulle het daarna afgetree en Kruik het die teater aan die gang gehou. Toe Kruik in die middel 1990's ontbind is, is die Maynardville Theatre Trust gestig om die teater te laat voortleef.
Vandag bied die trust en Kunstekaap steeds klassieke toneel in die teater aan.
Manie van der Schijff Botaniese Tuin
Reeds in 1924 is enkele bruidsbossoorte vir navorsingsdoeleindes op die kampus aangeplant. In die 1930's was Berend Elbrecht se entoesiasme en passie vir Suider-Afrikaanse flora egter die dryfveer vir die aanplanting van ’n aantal bome en broodbome tydens sy dienstermyn. In 1986 is die bydraes van Manie van der Schijff vereer deur die tuin na hom te vernoem. Die inhoud en aktiwiteite van die tuin word deur ’n komitee bepaal en uitgevoer. Sowat 4 000 plantspesies en kultivars is op sowat 3,5 ha van die weskampus te vinde.
Gestelde doelwitte van die tuin sluit in bewusmaking van Suider-Afrikaanse flora deur die opbou en verspreiding van botaniese kennis, die verskaffing van plantmateriaal vir opvoeding en navorsing, die versameling en kweking van skaars spesies en navorsing oor Suider-Afrikaanse plantsoorte wat tuinboukundige potensiaal inhou.
The Sims
The Sims is ’n strategie/simulasie-spel van Maxis. Nes ander speletjies deur Maxis, soos SimCity, beskik die speler oor ’n virtuele wêreld.
In plaas daarvan om ’n spel te wen of verloor, bepaal die speler die aksies van die karakters, of Sims. Sims het wel ’n "vrye wil" en hoewel die speler hom of haar iets kan laat doen, kan die karakter besluit om eers iets anders te doen of om die opdrag te ignoreer. Die speler besluit hoeveel tyd die Sim moet bestee aan verskillende aktiwiteite, soos lees, kook, redeneer, ens. Daar moet ook in die karakter se basiese behoeftes voorsien word, soos slaap, eet en persoonlike higiëne anders kan die Sim depressief raak, weier om te reageer of selfs doodgaan.
The Sims gebruik ’n kombinasie van 3D- en 2D-tegnieke. Die Sims self is 3D, terwyl die huise en voorwerpe 2D is.
Die karakters het agt behoeftes en dit kan gesien word deur die kleur op ’n kleurbalk. Hoe groener die balk, hoe gelukkiger is die Sim; hoe rooier die balk hoe ongelukkiger is hy of sy.
Die behoeftes is as volg (Afrikaans tussen hakies):
Op ’n balk kan gesien word hoe goed een Sim met ’n ander oor die weg kom (met ’n punt van -100 tot +100). Deur te gesels en saam pret te hê, kry hulle punte by en kan later selfs op ’n ander Sim verlief raak. Hulle kan ook vriende of kwaaivriende maak.
In September 2004 is The Sims 2 uitgereik, waarin die hele omgewing 3D is. ’n Ander toevoeging tot die spel was die moontlikheid om kinders te laat opgroei tot volwassenes, Sims te laat ouer word, naweke vir kinders en vakansiedae vir volwassenes. ’n "Wensmeter" is ook bygevoeg waarmee begeertes en vrese vervul kan word. Sims kan belonings kry as baie van hul wense vervul word.
’n Derde spel in die reeks, The Sims 3, word in Junie 2009 uitgereik nadat dit aanvanklik vir Februarie 2009 beplan is. Daarin sal die buurt nie meer opgedeel word in erwe nie, maar die karakters sal vrylik kan rondbeweeg. Die behoeftes is so aangepas dat die speler eerder op sosiale situasies en verhoudings sal kan konsentreer as op die behoeftes van die Sims. Sims sal ook geskep kan word wat heel anders lyk as in The Sims 2. Hulle kan maer of vet wees, kort of lank, en die liggaamsdele kan apart gekies word. Die speler kan ook die velkleur na hartelus verander.
Air Mauritius
Die maatskappy is die vierde grootste lugredery in Afrika besuide die Sahara, en het 'n belangrike plek in die Europese, Afrika- en die Indiese Oseaan-streeksmark. Die redery het die "2011 Indian Ocean Leading Airline"-prys verower, die sewende agtereenvolgende jaar dat dit dié prys ontvang.
Dit verskaf ook 'n verskeidenheid tegniese dienste aan internasionale lugrederye wat Mauritius aandoen.
Vloot
Die vloot van Air Mauritius bestaan uit die volgende vliegtuie (Junie 2020) .
Geologiese tydskaal
’n Geologiese tydskaal is ’n indeling van die geskiedenis van die aarde in geologiese tydperke. Verskeie tydskale is al opgestel, maar in die geologie word die laaste weergawe gebruik van die Internasionale Kommissie oor Stratigrafie (IKS). Dit beteken dat in ouer publikasies dikwels alternatiewe name of daterings van bo- of ondergrense van tydperke gebruik word. Die nuutste weergawe van die IKS volg hier onder.
Aleksei Nawalni
Aleksei Anatoljewitsj Nawalni (Russies: Алексе́й Анато́льевич Нава́льный; geb. 4 Junie 1976) is ’n Russiese regsgeleerde, politikus en finansiële aktivis. Hy het sedert 2009 in Rusland bekend geraak as ’n vegter teen korrupsie en ’n kritikus van president Wladimir Poetin.
Hy het al groot demonstrasies gehou om demokrasie te bevorder en val dikwels politieke korrupsie asook Poetin se politieke bondgenote aan. In 2012 het die The Wall Street Journal hom beskryf as "die man vir wie Poetin die meeste vrees".
Geologiese tydskaal
Volgorde
In die 18de eeu al is die stratigrafiese kolom deur geoloë in verskillende eenhede of rotslae opgedeel. Gegrond op ooreenkomste kon rotslae wat in verskillende dele van die wêreld voorkom, vergelyk word. Daar bestaan egter steeds veral op klein skaal talle onduidelikhede, wat met die verbetering van stratigrafiese tegnieke en metodes steeds beter opgelos word.
Aleksei Nawalni
Politieke loopbaan
duimnael|220px|links|Nawalni in 2007. Nawalni beskryf homself as ’n nasionalistiese demokraat. Hy is lid van die Russiese Opposisiekoördinasieraad en leier van die Progressiewe Party (Партия прогресса), voorheen die Volksalliansie. In September 2013 was hy ’n kandidaat in die burgemeestersverkiesing vir Moskou en is hy gesteun deur die Republikeinse Party van Rusland – Volksvryheidsparty (RPR-PARNAS). Hy het die tweede meeste stemme gekry (27%), maar verloor teen die waarnemende burgemeester, Sergei Sobjanin, ’n Poetin-aanstelling.
Nawalny het ’n blog, wat sy belangrikste forum is om met sy aanhangers te kommunikeer. Hy gebruik die blog om Poetin en sy bondgenote aan te val, politieke optogte te reël, dokumente op te laai om te wys Poetin en sy bondgenote maak hulle skuldig aan onbehoorlike gedrag, en meer onlangs vir sy presidentsverkiesingsveldtog.
Geologiese tydskaal
Volgorde
Hoe lank die tydperke in die tydskaal geduur het, was onbekend tot met die uitvinding van radiometriese datering in die eerste helfte van die 20ste eeu. Tans het die gebruik van verskillende tegnieke die foutspeling by die datering van die belangrikste oorgange in die tydskaal verklein tot minder as 1%.
Aleksei Nawalni
Vergiftiging
Op 20 Augustus 2020, was Navalny gehospitaliseer en in 'n ernstige, maar stabiele toestand gelaat ná 'n vermeende vergiftiging tydens 'n vlug van Tomsk na Moskou in 'n moontlik polities gemotiveerde aanval.Sy vlug is na Omsk herlei. Later die dag word hy op 'n mediese vliegtuig na Berlyn gesit, waar hy die volgende dag daar aankom. Vanaf 24 Augustus bly hy in 'n kunsmatige koma, maar is daar geen ernstige gevaar vir sy lewe nie. Op 17 Januarie 2021 keer hy terug na Rusland, waar hy onmiddellik in Moskou aangehou word op aanklagte van oortreding van die voorwaardes van 'n opgeskorte tronkstraf.
Aanklagte
duimnael|240px|Nawalni en sy vrou, Joelija, ná sy vrylating in 2013. Nawalni is al verskeie kere deur die Russiese owerhede in hegtenis geneem – waarvan die ernstigste geval in 2012 was toe die federale owerhede hom aangekla het van geldverduistering en bedrog. Hy het skuld op al die aanklagte ontken. In Julie 2013 is hy skuldig bevind aan geldverduistering en is hy tot vyf jaar gevangenisstraf gevonnis. Rusland se menseregtesentrum, Memorial, het Nawalni as ’n politieke gevangene beskou. Verlof tot appèl is egter die dag ná sy vonnis toegestaan en hy is vrygelaat. Die vonnis is in Oktober 2013 opgeskort.
In Februarie 2014 is Nawalni weer aangekla van geldverduistering, dié keer saam met sy broer Oleg Nawalni. Hy is in huisarres geplaas en verbied om met enigiemand behalwe sy familie te kommunikeer. Albei broers het skuld ontken. Aleksei het in Desember 2014 nog ’n opgeskorte vonnis van 3,5 jaar gekry en Oleg is gevangenisstraf van 3,5 jaar opgelê.
In die Weste word die aanklagte beskou as polities gemotiveerd en ’n taktiek van Poetin om die opposisie in Rusland stil te maak. Volgens ’n verklaring van Nawalni probeer die regering nie net sy teenstanders gevangenisstraf oplê nie, maar "nou vernietig en martel hulle ook die gesinne van dié wat hulle teenstaan".
Geologiese tydskaal
Volgorde
Die geskiedenis van die aarde word in vier hooftydperke, of eons, ingedeel (van oud tot jonk): die Hadeïkum, Argeïkum, Proterosoïkum en Fanerosoïkum. Dié word in eras verdeel, waarvan die Paleosoïkum, Mesosoïkum en Kainosoïkum die eras van die jongste eon, die Fanerosoïkum, is. Die laaste era, die Kainosoïkum, word weer verdeel in drie periodes: die Paleogeen, Neogeen en die huidige Kwartêr. Die Kwartêr word onderverdeel in die epogs Pleistoseen en Holoseen. Epogs word weer onderverdeel in tydsnedes.
Danksy radiometriese datering is vasgestel dat die laaste eon, die Fanerosoïkum, nie eens ’n tiende van die aarde se totale geskiedenis uitmaak nie. Die tyd voor dié eon word dikwels gesamentlik die Prekambrium genoem, dus die tyd voor die eerste Fanerosoïese periode, die Kambrium.
Geologiese tydskaal
In die chronostratigrafie word eons, eras, periodes, epogs en tydsnedes genoem eonoteme, erateme, sisteme, series en etages. Dit verteenwoordig die gesteentes wat in die typerke gevorm het.
Southern Spears (Superrugbyspan)
Die Southern Spears was ’n Suid-Afrikaanse rugbyspan wat in 2005 gestig is met die doel om van 2007 aan die Super 14 deel te neem. Hulle voorgestelde toetrede tot die kompetisie het egter gelei tot ’n mate van kontroversie in Suid-Afrikaanse rugby. In April 2006 is die Spears toetrede tot die Super 14 geweier omdat hulle in ’n ongunstige finansiële toestand verkeer het. Na hierdie besluit het die Spears in effek gesterf. ’n Nuwe Super 14-span, met Port Elizabeth as basis, is in 2009 bekendgestel maar is die Southern Kings genoem en word nie verbind met die Spears nie.
Bod om toetrede tot die Super 14
Hierdie konsessie wat die spilpunt van maande se binnegevegte tussen Suid-Afrika se Minister van Sport, die land se Super 14-konsessiekomitees en die Suid-Afrikaanse Rugbyunie (SARU). Weens die vergroting van die Super 12 na die Super 14 wat in 2006 plaasgevind het, was Suid-Afrika geregtig op ’n vyfde span in die kompetisie. Ses groeperings het aansoek gedoen vir die konsessies — die vier bestaande konsessies (Bulls, Cats, Sharks en Stormers), ’n groep wat die Vrystaat en die Noord-Kaap verteenwoordig en ’n groep wat die Suidelike- en Oos-Kaap (SOK) verteenwoordig. Daar is aanvaar dat die bestaande unies sou aanbly in die kompetisie dus was die geveg om 'n plek tussen die laasgenoemde twee groepe.
Uiteindelik is die Vrystaat-Noord-Kaap groep tot die 2006 Super 14-seisoen toegelaat as die Cheetahs. Die SOK-groep is egter ’n plek in die volgende twee seisoene belowe. Om hulle te akkommodeer is ’n promosie/relegasie-stelsel ingestel. In 2006 was die plan oorspronklik dat die Suid-Afrikaanse span wat die swakste gevaar het gerelegeer sou word om plek te maak vir die Spears. In 2007 sou die swakste Suid-Afrikaanse span (met die Spears hier uitgesluit) teen die gerelegeerde span van 2006 speel om te bepaal wie die vyfde Suid-Afrikaanse span vir 2008 sou wees. Aan die einde van die 2008-seisoen sou die Spears dus ook vatbaar wees vir moontlike relegasie van die kompetisie.
Op 8 Junie 2005 het die Presidentsraad van SA Rugby ’n bindende wetlike ooreenkoms onderteken waarin SA Rugby onderneem het om die Spears finansieel te ondersteun tot en met Desember 2006. SA Rugby sou ook sorg vir borge en die Spears sou in die 2006 Curriebeker speel en verseker wees van plek in die 2007 en 2008 Super 14-seisoene. Hierdie besluit is op 2 Desember 2005 deur die Suid-Afrikaanse Rugbyraad bevestig en al hierdie wedstrydbepalings is ingesluit in ’n definitiewe Konsessiedeelname-ooreenkoms wat op 7 Februarie 2006 deur die Spears onderteken is.
Curriebeker en Super 14
In 2006 sou die Spears aan die Curriebeker se boonste liga deelneem in ’n poging om ’n span te bou vir hulle 2007-debuut in die Super 14. Daar was noemenswaardige opposisie teen die Spears se outomatiese insluiting in die Super 14 in 2007 van die bestaande Superrugbyspanne. Die bestaande spanne wou gehad het dat die Spears teen die swakste Suid-Afrikaanse span in die Super 14 moet uitspeel vir ’n plek in die volgende jaar se Super 14. Een van die groot terugslae wat die Spears getref het was dat Brian van Rooyen, president van SARU, by die algemene vergadering van 2006 nie herkies is nie. Van Rooyen was ’n voorstander van die Spears se outomatiese insluiting in Superrugby. Sy opvolger, Oregan Hoskins wou die promosie/relegasie-idee van Van Rooyen drasties verander of moontlik skrap.
Aan die Spears is gesê dat hulle weens kwessies oor mededingendheid nie in die 2007 Super 14 ingesluit sou word nie. Daar was ook vrae oor "ongemagtigde wetlike kommunikasie aan SA Rugby (die kommersiële been van SARU wat oorsig hou oor Superrugby in Suid-Afrika) en ’n tekort aan finansiële verslagdoening in die Spears se organisering" terwyl SA Rugby (Edms.) Bpk. alle finansiële uitgawes gedra het en dat alle spelers en personeel van die Spears gelys was as werknemers van SA Rugby en die Uitvoerende Beampte, Tony McKeever, het die teiken geword van ’n veldtog om hom te marginaliseer en hy is "geskors hangende ’n ondersoek."
Regstryd
McKeever het die Presidentsraad se resolusie van 8 Junie 2005 plus ondersteunende dokumente waarin SA Rugby hierdie ooreenkoms ondersteun, voor die hooggeregshof gebring. Hierdie dokumente het McKeever se saak ondersteun waarin hy aanvoer dat SA Rugby die konsessie laat vaar het en dat hulle misluk het om by die ooreenkoms te bly wat op 2 Desember 2005 deur SA Rugby bekragtig is.
In Augustus 2006 het die Hooggeregshof van Suid-Afrika beslis dat die Spears ’n geldige kontrak met SARU en SANZAR gehad het om aan die Super 14 en die Curriebeker deel te neem. Weens die organisasie se finansiële en administratiewe probleme is daar egter in November 2006 ’n skikking bereik. Die Spears het hulle hofsaak laat vaar en beplan om te bly voortbestaan selfs al neem hulle nie aan die Super 14 deel nie. Ten spyte van hierdie beplanning het die Spears kort daarna ontbind.
Ligging
Die Spears was bestem om spelers van die volgende provinsiale unies in Suid-Afrika te kry: Grens Bulldogs wat die oostelike helfte van die Oos-Kaap verteenwoordig, SWD Arende wat die Overberg, Sentrale Karoo en Eden verteenwoordig en die OP Olifante wat die westelike helfte van die Oos-Kaap verteenwoordig.
Die bedoeling was dat die Spears se tuisveld die Boet Erasmus-stadion in Port Elizabeth sou wees waar die span se hoofkwartier was.
Klere
Die Spears se trui was oorwegend rooi met wit en swart wat die sekondêre kleure was. Die span het met ’n swart broek en wit kouse gespeel. Volgens die amptelike webblad sou die span se primêre kleure ’n rooi trui en broek en wit afwerking en wit kouse met rooi afwerking gewees het en die sekondêre kleure sou ’n wit trui met rooi afwerking, swart broek en rooi kouse met swart afwerking.
Span
Die Southern Spears het oorspronklik ’n kern van 22 spelers gehad waarvan ses van die Grens af gekom het, vier van SWD en 12 van die Oostelike Provinsie. Van hierdie spelers was daar drie in die Springbok o/21-span wat deelgeneem het aan die o/21-Wêreldbeker. Hulle was die kaptein Ashley Johnson, Warren Malgas en Isma’eel Dollie.
Ná die hofbevel in die helfte van Augustus het mense die slaankrag van die Spears begin bevraagteken. Toe die Spears se toekoms in onsekerheid gehul is moes verskeie van die spelers by ander klubs aansluit. Johnson is na die Vrystaat, Dollie is na die Westelike Provinsie toe en Ashton Constant is na die Pumas om daar verder te speel.
Hackney Central
Hackney Central is die sentrale en naamgewende stadsbuurt van die London Borough of Hackney, 'n administratiewe distrik van Groter Londen, Engeland. Dit behels die gebied rondom en noord van Mare Street en is sowat 6,4 km of vier myl noordoos van Charing Cross geleë. Dit is daarnaas ook die naam van een van die kiesafdelings vir die distriksraad van Hackney (Hackney Council).
Hackney Central dek die gebied wat oorspronklik as Hackney Village bekendgestaan het - 'n plek wat sy bloeitydperk vanaf die Tudor-regeringstyd beleef het toe leidende howelinge hul woonhuise hier laat oprig het. Ook koning Hendrik VII van Engeland het in Hackney 'n paleis vir homself laat bou wat egter nie bewaar gebly het.
Nog tot in die laat Georgiaanse tydperk was Hackney 'n gewilde woonplek vir Londenaars. Eers vanaf dié tyd het die gebied gaandeweg sy rustige en landelike karakter kwytgeraak en is dit digter bebou. Gedurende die Victoriaanse tydperk is Londense spoorweg- en tremlyne tot by Hackney uitgebrei en het talle fabrieke in die buurt ontstaan.
Al is daar min noemenswaardige argitektoniese besienswaardighede in Hackney Central, is dit een van die gunstelingbuurte vir jong kreatiewes in Londen. Sy administratiewe sentrum, Town Hall Square in Mare Street, is die kwartier se besige middelpunt, bekend vir sy Art Deco-raadsaal. Hier is ook die teater en konsertsaal Hackney Empire (opgerig in 1901), die klein Hackney Museum en die gewilde rolprentteater Hackney Picturehouse geleë.
De Aar
De Aar is die derde grootste nedersetting in die provinsie Noord-Kaap, in die suidweste van Suid-Afrika, met 'n bevolking van omtrent 42,000 mense. Die dorp is 50 km oos van Britstown. Die ontwikkeling van De Aar gaan hand-aan-hand met die groei van die spoorweë en stoomtreine. Spoorlyne van die Wes- en Oos-Kaap, Gauteng, Zimbabwe en Namibië kom hier bymekaar. Die N10 nasionale pad gaan deur De Aar.
Geskiedenis
Die eerste plase in De Aar is reeds gedurende 1837 opgemeet. Een van die plase is De Aar genoem omrede dit 'n sterk ondergrondse wateraar gehad het. In 1899 het twee broers wat 'n handelswinkel en hotel gehad het by die kruising, Isaac en Wulf Friedlander, die plaas van De Aar gekoop. Ná die Anglo-Boereoorlog het die Friedlander-broers die land ondersoek vir die vestiging van 'n dorp. Die munisipaliteit is 'n jaar later geskep en in 1907 is Dr. Harry Baker, die eerste burgemeester van die dorp, verkies.
Spoorweë
Die spoorlyn het De Aar gedurende 1881 bereik. Die Kaapse Regeringspoorweë het die plaas De Aar gekoop om die rangeerwerf en stasiegebou te huisves. Dit is die tweede belangrikste spoorwegkruising in die land, geleë tussen Kaapstad en Kimberley. Die aansluiting was van besondere strategiese belang vir die Britte tydens die Tweede Vryheidsoorlog. Die dorp - wat eers Brounger-aansluiting geheet het - het uit die stasie ontwikkel.
Die elektrifisering van die spoorlyne tussen Kaapstad en Johannesburg het beteken dat stoomtreine uitgefaseer word en het De Aar se agteruitgang bewerkstellig.
Distrik
Die distrik is 3 300 km2 groot en is bekend vir merino- en saalperdstoeterye.
Nissan Altima
Die Nissan Altima (Japannees: 日産・アルティマ) is 'n mediumgrootte motor wat deur Nissan vervaardig word, en is 'n voortsetting van die Nissan Bluebird-lyn, wat in 1957 begin is. Dit is die nommer 1-verkoper Nissanmodel. Die Altima kompeteer hoofsaaklik in die hoofstroom mediumgrootte sedanklas in Amerika teen sy vernaamste mededingers, die Toyota Camry en die Honda Accord, en was die tweede beste motorverkoper in die Verenigde State in 2011.
Dit is histories groter, kragtiger en luukser as die Nissan Sentra, maar kleiner as die Nissan Maxima. Die Altima is uitsluitlik in die Verenigde State van Amerika vervaardig en amptelik verkoop in Noord- en Suid-Amerika, die Midde-Ooste en Australië. In ander markte bied Nissan 'n verwante mediumgrootte sedan genaamd die Nissan Teana wat tussen die Altima en die Maxima inpas in terme van grootte.
Die veelgekritiseerde Stanza is deur Nissan met die Amerikaansgeboude Altima vervang, ook 'n kompakte motor. Dit het ook die Bluebird vervang. Die eerste Altima het op 15 November 1992 van die monteerlyn afgerol, as 'n 1993 model. Alle Altimas is in Smirna, Tennessee gebou tot Junie 2004, toe bykomende Altimas deur die Nissanaanleg in Canton, Mississippi geproduseer is om aan die hoë vraag te voldoen.
Joe Modise
Johannes "Joe" Modise (1929–2001) was 'n Suid-Afrikaanse politikus. Hy was een van die stigterslede van Umkhonto we Sizwe, die ANC se militêre vleuel. Van 1994 tot 1999 het hy as Suid-Afrika se eerste swart Minister van Verdediging gedien.
Lys van Super 14-kampioene
Super 14-kampioene is die titel van die wenner van die Super 14-kompetisie. Die toernooi was van 1996 tot 2005 bekend as die Super 12, maar na uitbreiding en die gevolglike toevoeging van die Western Force en die Cheetahs is die naam gewysig om die nuwe aantal spanne in die kompetisie te reflekteer. Hierdie bladsy is ’n lys van die spanne wat die Super 14 gewen het.
Die toernooi was in die formaat van ’n rondomtalie waarin elke span een keer teen elk van die ander spanne gespeel het. Die finale tabelposisie aan die einde van die rondomtalietoernooi bepaal wie deurgedring het na die halfeindrondes. 4 punte was toegeken vir ’n oorwinning, 2 vir ’n gelykopuitslag en 0 vir ’n verloor. Bonuspunte was ook toegeken aan ’n span wat 4 of meer drieë gedruk het in ’n wedstryd (ongeag van die uitslag) of wanneer ’n span met 7 punte of minder verloor het. Die 4 spanne met die meeste ligapunte aan die einde van die rondomtalietoernooi het deurgedring na die uitspeelrondes. Die boonste twee spanne kry die voordeel van tuiswedstryde. Die vierde span speel dan teen die eerste span op die eerste span se tuisveld en die derde span speel teen die tweede span op die tweede span se tuisveld. Die twee spanne wat hier wen dring deur na die eindrondte wat gespeel word op die span se tuisveld wat, van die twee, meer punte gehad het na die tondomtalie. In die geval van gelyke punte word die spanne se punteverskil in berekening gebring en die span met die grootste punteverskil kry die voorrang. Die punteverskil word uitgewerk deur die hoeveelheid punte wat ’n span afgestaan het, af te trek van die hoeveel punte wat ’n span aangeteken het. Indien die punteverskil ook dieselfde is, kry die span wat die meeste drieë gedruk het in die seisoen voorrang.